Ako odete na TED sajt,
naći ćete, u ovom trenutku
TEDTalks snimke za celu nedelju gledanja,
preko 1,3 miliona
reči u transkriptima
i milione ocena korisnika.
A to je ogromna količina podataka.
Pa sam se zapitao:
da uzmete sve te podatke
i statistički ih obradite,
možete li obrnuti proces nastajanja TEDTalk-a?
Možete li da stvorite
vrhunski TEDTalk?
(aplauz)
Isto tako, možete li stvoriti
najgori mogući TEDTalk
sa kojim ćete se ipak izvući?
Da bih ovo otkrio, posmatrao sam 3 stvari.
Temu koja bi trebalo da izaberete.
Kako bi to trebalo prezentovati
i vizuelno prikazati.
Što se tiče teme - postoji čitav spektar mogućih tema,
ali morate birati mudro,
jer je vaša tema jako povezana
sa rekacijama korisnika na vaš govor.
Da konkretizujemo,
pogledaćemo listu 10 reči
koje se statistički izdvajaju
u omiljenim i najmanje
omiljenim TEDTalk prezentacijama.
Dakle, ako dođete ovde da
govorite kako će francuska kafa
širiti sreću u našim mozgovima,
to će proći.
(aplauz)
Sa druge strane, ako hoćete da govorite
o svom projektu koji uključuje
kiseonik, devojke, letelice -
ustvari, voleo bih da čujem taj govor,
ali statistika kaže da to ne bi bilo dobro.
Eh, pa.
Ako generalizujemo ovo,
omiljeni TEDTalk su oni
sa čijim temama se možemo povezati,
i lako i duboko,
kao što su sreća, naše telo,
hrana, emocije.
A više tehničke teme,
kao arhitektura, materijali i zaista čudno, muškarci,
to nisu dobre teme za predavanje.
Kako bi trebalo prezentovati vaš govor?
TED je poznat po tome
što je strog po pitanju vremena,
i zamrzeće me što ovo
otkrivam jer ustvari, trebalo bi da
govorite dokle god vas puste,
jer su omiljeni TEDTalks
oni koji su prosečno 50% duži
od najmanje omiljenih.
I to važi za sve rang liste na TED.com
osim ako želite da držite lep,
inspirišuć ili smešan govor.
Onda treba da ste kratki. Ali sem toga,
pričajte dok vas ne odvuku sa bine.
(smeh)
E dok -
(aplauz)
Dok se trkate s vremenom, poštujte par pravila.
Otkrio sam ih poredeći statistiku
fraza od četiri reči
koje se češće pojavljuju u popularnim, nego u
najmanje omiljenim TEDTalks.
Daću vam tri primera.
Prvo, kao govornik, moram
uslužiti publiku i pričati o onome što ću vam dati,
umesto da govorim o onome što ne mogu imati.
Dugo, nikako ne smete
da citirate "Njujork Tajms".
(smeh)
I konačno, u redu je da govornik - to su dobre vesti -
da folira intelektualni kapacitet.
Ako nešto ne razumem, mogu reći "i tako dalje, i tako dalje".
I dalje ćete me slušati.
To je skroz u redu.
(aplauz)
Sad pređimo na vizuelno.
Najvidljivija stvar na bini jeste sam govornik.
I analize pokazuju, da ako želite da budete
među omiljenim TED govornicima,
treba da vam kosa bude malo duža nego prosečno,
pobrinite se da nosite naočare i da se doterate malo više
nego prosečan TED govornik.
Slajdovi su ok, ali razmislite da koristite i rekvizite.
I najvažnija stvar,
jeste raspoloženje na bini.
Boje igraju vrlo važnu ulogu.
Boja je blisko povezana
sa ocenama koje govori dobijaju na sajtu.
(aplauz)
Na primer, zapanjujući govori
sadrže statistički značajnu količinu
tačno ove plave boje,
mnogo više nego prosečni govor.
Ingeniozni TEDTalk, mnogo više ove zelene,
i tako dalje, i tako dalje.
(aplauz)
Sad, lično, mislim
da nisam prvi koji je napravio ove analize,
ali ostaviću to
vašoj proceni.
Dakle, vreme je da sve stavimo zajedno
i kreiramo vrhunski TEDTalk.
Pošto je ovo TEDActive,
a iz svojih analiza sam naučio
da zapravo treba nešto da vam dam,
neću vam nametnuti najbolji
ili najgori TEDTalk,
već pre alat da sami stvorite svoj.
Taj alat zovem TEDPad.
(smeh)
A TEDPad je matrica
sa 100 posebno odabranih,
visoko organizovanih rečenica
koje možete lako sastaviti i napraviti svoj TEDTalk.
Morate doneti samo jednu odluku
a to je: Hoćete li koristiti ovu belu verziju
za veoma dobar TEDTalk,
o kreativnosti, ljudskoj genijalnosti?
Ili ćete koristiti crnu verziju, koja će
vam omogućiti da napravite vrlo loš TEDTalk,
uglavnom o blogovima,
politici i tome slično?
Skinite ga i zabavite se sa njim.
Nadam se da ćete uživati u sesiji.
Nadam se da ćete uživati stvarajući svoj
najbolji i najgori mogući TEDTalk.
I nadam se da će neki od vas biti inspirisani da sledeće
godine naprave ovo, što stvarno želim da vidim.
Mnogo vam hvala.
(aplauz)